El Patrimoni Hidràulic de Burjassot, nova Ruta per l’Horta
2025-07-24

Diumenge que ve 25 de març, de la mà de l’Oficina de Sostenibilitat Local de Burjassot, dirigida per la regidora Lluna Àrias, les veïnes i els veïns del municipi van a tenir l’oportunitat de conèixer el Patrimoni Hidràulic de Burjassot.

Ho faran dins de la programació de les Rutes per l’Horta 2018 que, de manera gratuïta i en diferents jornades, vol mostrar la riquesa de Burjassot a tots els seus ciutadans i ciutadanes.

En aquesta ocasió, els participants coneixeran el sistema tradicional de reg i la xarxa de sèquies i observaran els seus elements patrimonials en la ruta de “Patrimoni hidràulic”.

Les inscripcions per a formar part de les rutes han de realitzar-se l’Oficina de Sostenibilitat Local, en el telèfon 96 364 95 15, o en el correu electrònic sostenibilitat@ayto-burjassot.es. En el cas de col·legis i associacions que així ho desitgen, podran reservar rutes per a grups, fora de la programació oficial.